Z  á p i  s  n i  c a  č. 2 /2019

napísaná 28.2.2019 pri príležitosti konania 2. schôdzky v roku 2019 zo zasadnutia obecného zastupiteľstva v Lúčkach, ktorá sa konala v zasadačke OÚ v Lúčkach , v budove Kultúrneho domu.

Prítomní: František Zajak, AnitaZajaková, Miroslav Bobek a Branislav Novotný

Starosta obce : Vladimír Závadský

hlavný kontrolór: Ing. Ivan Králik

občania: Mališová

PROGRAM:

1/ otvorenie zasadnutia

2/ určenie zapisovateľa a overovateľov zápisnice

3/ informácia o odpredaji obecného pozemku Adamovi Kubašiakovi

4/ prerokovanie uznesenia 3/2019 o odmenách poslancov

5/ návrh o úhrade služby ľudovej hudby Majerovci

6/ uznesenie na pohonné hmoty pre starostu

7/ informácia o rokovaniach s OSC, Veolia a zimnej údržbe

8/ rôzne, diskusia

9/ schválenie uznesení

10/ záver rokovania

1.**Rokovanie otvoril, viedol** a prítomných privítal starosta Vladimír Závadský. Navrhol, aby sa schôdzka riadila navrhnutým programom. František Zajak žiadal, aby bol doplnený bod programu – Kontrola plnenia uznesení. Potom bol program o doplnený návrh jednomyseľne schválený.

2.**Za overovateľov zápisnice**na rokovaní boli navrhnutí Anita Zajaková a Miroslav  Bobek. K predloženému návrhu neboli vznesené žiadne pripomienky a overovatelia zápisnice boli jednomyseľne schválení.

3. **Kontrolu plnenia uznesení** vykonal starosta obce. Informoval o plnení uznesení z predchádzajúcej schôdzky OZ.

4. **Prerokovanie uznesenia 3/2019 o odmenách poslancov**

Starosta obce informoval, že obce s väčším počtom obyvateľov majú väčší príjem podielových daní a to im umožňuje poskytnúť vyššiu odmenu poslancom. Odsúhlasený návrh 20€ za zasadnutie na OZ je vysoký a preto boli vypracované zásady odmeňovania za práce pre obec Lúčky. Poslancom bol prečítaný celý návrh.

5. **Informácia o kultúrno – spoločenskom podujatí „Stretnutie na Fašiangoch“**

Starosta obce informoval o uskutočnenom fašiangovom stretnutí dôchodcov z obce Lúčky, ktoré sa konalo 18.2.2019 v zariadení Oáza v Lúčkach. Vlastník objektu bezplatne poskytol spoločenskú miestnosť a reštauračné vybavenie. Na počúvanie hrala štvorčlenná ľudová hudba a za produkciu bola uhradená suma 130 €.

Poslanec František Zajak mal námietku, že pozvanie na takéto podujatie má byť formulované tak, že občanov na podujatie pozýva obecné zastupiteľstvo a nie starosta obce. Po prerokovaní tohto bodu programu prítomní súhlasili s uhradením nákladov 130€ za hudobnú produkciu.

6. **Prerokovanie návrhu na úhradu cestovných nákladov**

Starosta obce predložil návrh a po jeho prerokovaní boli prijaté zásady, že pre účely vybavovaní vecí týkajúcich sa Obce Lúčky sa na dopravu požíva verejný dopravný prostriedok, alebo súkromné vozidlo v súlade s platným predpismi o cestovných nákladoch.

**7. Informácia o rokovaniach s OSC, Veolia a zimnej údržbe** Starosta obce vykonal rokovanie na Regionálnej organizácii správy ciest a bol získaný súhlas a poskytnutie motorového vozidla s dvíhacou plošinou za účelom opílenia konárov niektorých stromov rastúcich vedľa štátnej cesty v intraviláne obci Lúčky. Zimnú údržbu vykonávali miestnej komunikácie vykonávala spoločnosť Roman Šarkézi z Lúčok a za dohodnutú cenu 20€/mth. V nasledujúcich dňoch sa vykoná rokovanie v organizácii Veolia a.s. B.Bystrica za účelom preskúmania možností vykonať v obci výstavbu obecného vodovodu.

**8. R ô z n e**

František Zajak sa opýtal, prečo sa zakúpila varná konvica, mikrovlnná rúra a chladnička do kuchynky na Obecnom úrade v Lúčkach. Starosta obce vysvetlil, že toto bežné vybavenie v kuchynke chýbalo.

p.Mališová uviedla, že miestny rozhlas nemá vždy rozoznateľnú počuteľnosť. Starosta obce uvoiedol, že je ešte v záručnej lehote a bude sa u dodávateľa požadovať oprava.

M.Bobek sa informoval, od koho je druhý stôl na stolný tenis. Bolo uvedené, že je zapožičaný od p. Modrianskeho.

Fr. Zajak a B.Novotný navrhli, aby sa na prízemí KD vykonala výmena okien, dvier a rekonštrukcia sociálnych zariadení. Bolo dohodnuté, že sa pripravia podklady pre ponukové konanie a poslanci môžu byť nápomocní pri získavaní ponúk od zhotoviteľov. Na rokovania navrhli , aby bol prítomný aj Fr. Zajak.

**9. Prijatie uznesení:**

**Uznesenie 10/2019**

Obecné zastupiteľstvo v Lúčkach **r u š í** uznesenie č. 8/2019 zo dňa 31.1.2019 vo veci zmeny sadzby za odvoz a likvidáciuza komunálne odpady a drobné stavebné odpady na území obce Lúčky. Tento návrh bude predmetom rokovania na poslednej schôdzke OZ v roku 2019.

Hlasovanie: za zrušenie uznesenia 4 poslanci, proti: 0 , zdržal sa hlasovania: 0

Termín plnenia: 12/2019

Zodpovední: starosta obce a ekonóm obecného úradu

**Uznesenie 11/2019**

Obecné zastupiteľstvo v Lúčkach **s ch v a ľ u j e** úhradu nákladov 130 € za hudobnú produkciu pri „Stretnutí seniorov na Fašiangoch“.

Hlasovanie: za uznesenie 4 poslanci, proti: 0 , zdržal sa hlasovania: 0 Termín plnenia: 03/ 2019 Zodpovední: starosta obce a ekonom úradu

Po prerokovaní obsahu návrhov uznesení k jednotlivým bodom, boli uznesenia jednomyseľne schválené všetkými prítomnými poslancami OZ.

Overovatelia zápisnice:

Anita Zajaková : ..........................

Miroslav Bobek : ..........................

Vladimír Závadský

starosta obce